Na osnovu člana 29 stav 2, člana 34 stav 1 i 3 i člana 40 stav 2 tačka 3 i 4 Zakona o državnoj imovini („Sl. list CG“,  br. 21/09 i 40/11), člana 59 Zakona o uređenju prostora i izgradnji objekata („Službeni list CG“, broj 51/08, 40/10, 34/11, 35/13 i 39/13), člana 45 stav 1 tačka 9 Zakona o lokalnoj samoupravi  („Sl.list RCG“, broj 42/03, 28/04, 75/05, 13/06 i „Sl. list CG“, br. 88/09, 38/12 i 10/14), člana 23 Uredbe o prodaji i davanju u zakup stvari u državnoj imovini („Službeni list CG“, broj 44/10) i člana 44 stav  1 tačka 10 Statuta opštine Mojkovac  („Sl. list CG - opštinski propisi“, broj 31/10 i 26/12), Skupština opštine Mojkovac, na sjednici održanoj dana 25.06. 2015 godine, donijela je
O D L U K U

o pokretanju postupka prodaje nepokretnosti neposrednom pogodbom na urbanističkoj parceli br. 274
Član 1


Pokreće se postupak prodaje nepokretnosti - gradjevinskog zemljišta, površine 73 m2, na urbanističkoj parceli br. 274, koja se nalazi u zahvatu Izmjene i dopune DUP-a „Centar sa Gornjim Mojkovcem“, ( „Sl. List Crne Gore – opštinski propisi“, br. 19/2013).  

Član 2

Prodaja nepokretnosti, iz člana 1 ove Odluke, vrši se radi privodjenja namjeni urbanističke parcele br. 274, u skladu sa namjenom predvidjenom Izmjenama i dopunama DUP-a „Centar sa Gornjim Mojkovcem“.

Član 3

Prodaja nepokretnosti izvršiće se u skladu sa Geodetskim elaboratom parcelacije po DUP-u „Centar sa Gornjim Mojkovcem“, UP 274 i UP 273a, uradjenim od strane „GEOPROJEKT PERIŠIĆ D.O.O. PODGORICA, br. 43/14, od 06.02.2014. godine, koji čini sastavni dio ove Odluke.

Građevinsko zemljište, koje je predmet prodaje, nalazi se ispod objekta i ispod isturenog-spratnog dijela objekta lamele „b“, koji je u vlasništvu D.O.O. Kunovica Comerc a obuhvata katastarsku parcelu br. 263/6, KO Mojkovac, površine 44 m2 i katastarsku parcelu br. 263/21, KO Mojkovac, površine 29m2. 
Član 4
Prodaja nepokretnosti izvršiće se neposrednom pogodbom sa vlasnikom objekta, upisanim u Listu nepokretnosti br. 491, na katastarskim parcelama br. 256/1, 256/2, 256/3 i 256/4, KO Mojkovac, svojina D.O.O. Kunovica Comerc.

Prodaja nepokretnosti izvršiće se po cijeni od 37 €/m2, shodno izvještaju komisije o  procijenjenoj tržišnoj vrijednosti građevinskog zemljišta urbanističke parcele br. 274.

Član 5
Katastarske parcele iz člana 3 ove Odluke, ukupne površine 73m2, čine dio urbanističke parcele br. 274 iz člana 1 ove Odluke i upisane su u Listu nepokretnosti br. 102, KO Mojkovac, kao svojina Crne Gore, subjekt raspolaganja Opština Mojkovac.
Član 6
Ovlašćuje se Predsjednik opštine Mojkovac da zaključi ugovor o kupoprodaji nepokretnosti, shodno članovima 3 i 4 ove Odluke, kojim će biti regulisana sva prava i obaveze ugovornih strana.

Član 7
Lica iz člana 4 ove Odluke stiču  pravo upisa prava svojine na nepokretnosti kod Uprave za nekretnine – Područna jedinica Mojkovac, nakon izmirivanja ugovornih obaveza.

Član 8
 Ova Odluka stupa na snagu osmog dana od dana objavljivanja u „Službenom listu CG –opštinski propisi“.

Broj : 05 – 96
Mojkovac, 25.06. 2015. godine

